
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 246 

ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

376 Κανονισμός Λειτουργίας του Αρείου Πάγου. 1 

ΑΠΟΦΑΣΕΙΣ 

Έγκριση ίδρυσης Γ ραφείου Αντιπροσωπείας της Εθνι¬ 
κής Τράπεζας Επενδύσεων Βιομηχανικής Αναπτύ- 
ξεως ΑΕ στη Σόφια της Βουλγαρίας. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 376 (ΐ) 

Κανονισμός Λειτουργίας του Αρείου Πάγου 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξειςτου άρθρου 23του Ν. 1756/1988 «Κώδι¬ 
κας Οργανισμού Δικαστηρίων και κατάστασης Δικαστι¬ 
κών Λειτουργών» (Α' 35) όπως αντικαταστάθηκε από τις 
διατάξεις 

α) του άρθρου 5 του Ν. 2172/1993 (Α' 207) και 

β) της παραγράφου 2 των άρθρων 2 και 6 του Ν. 
2298/1995 (Α' 62) και όπως στη συνέχεια τροποποιήθηκε 
από τις διατάξειςτου άρθρου 16 του Ν. 2331/1995 (Α' 173) 
και αντικαταστάθηκε από τις διατάξεις της παραγράφου 
6 του άρθρου 3του Ν. 2479/1997 (Α' 67). 

2) Τις διατάξεις του άρθρου 29 Α'του Ν. 1558/1985 «Κυ¬ 
βέρνηση και Κυβερνητικά όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με το άρθρο 1 παράγραφος 2 εδάφιο α' του Ν. 
2469/1997 (Α'38). 

3) Το γεγονός ότι το παρόν διάταγμα δεν προκαλεί δα¬ 
πάνη σε βάρος του κρατικού προϋπολογισμού. 

4) Την 17/1997 απόφαση της Διοικητικής Ολομέλειας 
του Αρείου Πάγου. 

5) Την 549/1997 γνωμοδότηση του Συμβουλίου της Επι¬ 
κράτειας, με πρόταση του Υπουργού Δικαιοσύνης, απο¬ 
φασίζουμε: 

Κυρώνουμε τον κανονισμό εσωτερικής Υπηρεσίας του 
Αρείου Πάγου που καταρτίσθηκε με την υπ’ αριθμ. 7/1997 
απόφαση της Διοικητικής Ολομέλειας του Αρείου Πάγου 


όπως αναμορφώθηκε με την υπ’ αριθμ. 17/1997 απόφαση 
αυτής και που έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΑΡΕΙΟΥ ΠΑΓΟΥ 
ΚΕΦΑΛΑΙΟ Α' 

Άρθρο 1 

Η οργάνωση και η λειτουργία του Αρείου Πάγου και της 
Γραμματείας του διέπονται από τις διατάξεις του Κώδικα 
Οργανισμού των δικαστηρίων και κατάστασης των δικα¬ 
στικών λειτουργών (κυρ. ν. 1756/1988), του Κώδικα Πολι¬ 
τικής και του Κώδικα Ποινικής Δικονομίας και συμπληρω¬ 
ματικά από τις διατάξειςτου παρόντος Κανονισμού. 

Άρθρο 2 
Τμήματα 

Στον 'Αρειο Πάγο λειτουργούν πέντε πολιτικά και δύο 
ποινικά Τμήματα. Η σύνθεση κάθε Τμήματος, καθώς και 
εκείνη των Τμημάτων διακοπών, ορίζεται με απόφαση της 
Ολομέλειας του δικαστηρίου μέσα στο πρώτο 15νθήμερο 
του Ιουνίου. Δικαστικοί λειτουργοί που καθίστανται μέλη 
του Αρείου Πάγου μετά την ως άνω απόφαση τοποθετού¬ 
νται στα Τμήματα με συμπληρωματική απόφαση της Ολο¬ 
μέλειας σύμφωνα με το άρθρο 23 παρ. 4 του Κώδικα Ορ¬ 
γανισμού των δικαστηρίων (κυρ. ν. 1756/1988), όπως ι¬ 
σχύει μετά το ν. 2331/1995. Σε κάθε Τμήμα μπορεί να 
υπηρετούν περισσότεροι του ενός αντιπρόεδροι, οι οποί¬ 
οι προεδρεύουν εκ περιτροπής. 

Άρθρο 3 

Αρμοδιότητα Τμημάτων 

1. Στο Α' πολιτικό Τμήμα υπάγονται: α) οι αιτήσεις αναί¬ 
ρεσης επί υποθέσεων ενοχικού και εμπορικού δικαίου, 
πλην εκρίνων που ανήκουν στην αρμοδιότητα άλλου πολι¬ 
τικού Τμήματος, β) οι αιτήσεις αναίρεσης σε δίκες περί 
την εκτέλεση, γ) οι αιτήσεις αναίρεσης που δεν υπάγονται 
στην αρμοδιότητα άλλου πολιτικού Τμήματος και δ) οι δι¬ 
οικητικές υποθέσεις που ανήκουν στην αρμοδιότητα του 
Αρείου Πάγου, πλην εκείνων για τις οποίες αρμόδια είναι 
η Ολομέλεια. Στην υπό στοιχείο δ' περίπτωση αν στο Τμή- 
μα υπηρετούν περισσότεροι αντιπρόεδροι, προεδρεύει ο 
αρχαιότερος. 

2. Στα Β1 και Β2 πολιτικά Τμήματα υπάγονται οι αιτήσεις 
αναίρεσης κατά αποφάσεων που έχουν εκδοθεί κατά την 
ειδική διαδικασία των εργατικών διαφορών (άρθρ. 664 έ¬ 
ως 676 ΚΠολΔ). 

3. Στο Γ πολιτικό Τμήμα υπάγονται οι αιτήσεις αναίρε- 

σης επί υποθέσεων α) εμπραγμάτου, οικογενειακού και 
κληρονομικού δικαίου, β) διαιρεμένης οριζοντίους ή καθέ¬ 
τους ιδιοκτησίας (άρθρ. 17 αριθ. 2 ΚπολΔ) και γ) αναγκα¬ 
στικών απαλλοτριώνσεων. Στο Γ πολιτικό τμήμα υπάγο¬ 
νται και οι υποθέσεις που έχουν παραπεμφθεί σε αυτό με 
απόφαση του Δ' Τμήματος (ύστερα από αναίρεση). 

4. Στο Δ' Πολιτικό Τμήμα υπάγονται οι αιτήσεις αναίρε¬ 
σης: α) κατά αποφάσεων που έχουν εκδοθεί κατά την ει¬ 
δική διαδικασία των άρθρων 678 έως 681 του Κώδικα Πο¬ 
λιτικής Δικονομίας (διαφορές από αμοιβές για την παρο¬ 
χή εργασίας), β) κατά αποφάσεων επί πάσης φύσεως 
μισθωτικών διαφορών (άρθρ. 647 παρ. 1 ΚΠολΔ και ειδι¬ 
κών νόμων), γ) επί υποθέσεων αποζημίωσης από αυτοκι- 
νητικά ατυχήματα και από τη σύμβαση ασφάλισης της α¬ 
στικής ευθύνης από αυτοκίνητα εν γένει, δ) επί υποθέσε¬ 
ων ακύρωσης αποφάσεων γενικών συνελεύσεων 
σωματείων και συνεταιρισμών και ε) επί υποθέσεων εκού¬ 
σιας δικαιοδοσίας, πλην των πτωχευτικών. Στο Δ' Τμήμα 
υπάγονται και οι υποθέσεις που έχουν παραπεμφθεί σε 
αυτό ύστερα από αναίρεση. 

Αιτήσεις αναψηλάφησης κατά αποφάσεων του Αρείου 
Πάγου (άρθρ. 538 ΚΠολΔ) δικάζονται από το Τμήμα που 
εξέδωσε την προσβαλλόμενη απόφαση. 

Η εισαγωγή υπόθεσης σε μη αρμόδιο, κατά τις άνω δια¬ 
τάξεις, πολιτικό Τμήμα δεν συνεπάγεται απαράδεκτο ή α¬ 
κυρότητα. 

5. Μεταξύ των δύο ποινικών Τμημάτων οι υποθέσεις δια- 
κρίνονται και υπάγονται σ’ αυτά κατά τους ειδικούς ορι¬ 
σμούς του άρθρου 23 παρ. 3 εδ. β' του Κώδικα Οργανι¬ 
σμού των δικαστηρίων (κυρ. ν. 1756/1988), όπως ισχύει 
μετά το άρθρο 6 παρ. 2 του ν. 2298/1995 και το άρθρο 16 
του ν. 2331/1995. 

Άρθρο 4 

Δικάσιμοι 

1. Η Ολομέλεια: α) όταν λειτουργεί ως δικαστήριο (τακτι¬ 
κή και πλήρης δικαιοδοτική Ολομέλεια), συνεδριάζει την 
πρώτη εργάσιμη Πέμπτη του τρίτου ΙΟημέρου του Σεπτεμ¬ 
βρίου και την τρίτη ή τέταρτη εργάσιμη Πέμπτη κάθε επό¬ 
μενου μήνα, πλην του διαστήματος από 1η Ιουνίου έως 15η 
Σεπτεμβρίου, β) όταν πρόκειται να ασκήσει διοικκητικά έρ¬ 
γα (διοικητική Ολομέλεια) συγκαλείται από τον πρόεδρο 
του δικαστηρίου οποτεδήποτε με έγγραφη προ τριημέρου 
πρόσκληση των μελών της, στην οποία αναγράφονται τα 
προς συζήτηση θέματα. Η κατά το άρθρο 3 παρ. 6 του ν. 
2479/1997 κλήρωση των συνθέσεων της τακτικής Ολομέ¬ 
λειας γίνεται δημόσια από το Α' Τμήμα του δικαστηρίου 
στην πρώτη συνεδρίαση του Σεπτεμβρίου κάθε έτους. 

2. Από το Σεπτέμβριο έως τον Μάιο κάθε δικαστικού έτους: 
Το Α' πολιτικό Τμήμα συνεδριάζει την πρώτη εργάσιμη 

Δευτέρα του δεύτερου 1 δνθημέρου του Σεπτεμβρίου και 
την πρώτη και την τρίτη εργάσιμη Δευτέρα κάθε μηνός. 

Το Β1 πολιτικό Τ μήμα συνεδριάζει την πρώτη εργάσιμη 
Τρίτη του δεύτερου 1 δνθημέρου του Σεπτεμβρίου και την 
πρώτη και τρίτη εργάσιμη Τρίτη κάθε μηνός. 

Το Β2 πολιτικό Τ μήμα συνεδριάζει τη δεύτερη εργάσιμη 
Τρίτη του δευτέρου 1 δνθημέρου του Σεπτεμβρίου και τη 
δεύτερη και τέταρτη εργάσιμη Τρίτη κάθε μηνός. 

Το Γ πολιτικό Τυήμα συνεδριάζει την πρώτη εργάσιμη 
Τετάρτη του δεύτερου Ιδνθήμερου του Σεπτεμβρίου και 
την πρώτη και τρίτη εργάσιμη Τετάρτη κάθε μηνός. 

Το Δ' πολιτικό Τμήμα συνεδριάζει την πρώτη εργάσιμη 
Παρασκευή του δεύτερου Ιδνθήμερου του Σεπτεμβρίου 


καιτηνπρώτη καιτρίτη εργάσιμη Παρασκευή κάθε μηνός. 

Το Ε' Τμήμα (ποινικό) συνεδριάζει την πρώτη εργάσιμη 
Παρασκευή του δεύτερου Ιδνθήμερου του Σεπτεμβρίου 
και την πρώτη, δεύτερη και τρίτη εργάσιμη Παρασκευή 
κάθε μηνός. Το μήνα Δεκέμβριο το Τμήμα αυτό συνεδριά¬ 
ζει μόνο την πρώτη και τη δεύτερη εργάσιμη Παρασκευή. 

Το ΣΤ'Τμήμα (ποινικό) συνεδριάζει την πρώτη εργάσιμη 
Τρίτη του δεύτερου 1 δνθημέρου του Σεπτεμβρίου και την 
πρώτη, δεύτερη καιτρίτη εργάσιμη Τρίτη κάθε μηνός. Το 
μήνα Δεκέμβριο το Τμήμα αυτό συνεδριάζει μόνο την 
πρώτη και τη δεύτερη εργάσιμη Τρίτη. 

3. Στα πολιτικά Τμήματα, αν η δεύτερη συνεδρίαση του 
Δεκεμβρίου συμπίπτει μετά τις είκοσι μία (21) του μηνός, 
μεταφέρεται στην οικεία εργάσιμη ημέρα της προηγού¬ 
μενης εβδομάδας. 

Οι ημέρες της πρώτης εβδομάδας του Ιανουάριου καθώς 
και εκείνες της εβδομάδας που προηγείται και της εβδομά¬ 
δας που έπεται του Πάσχα δεν θεωρούνται εργάσιμες. 

4. Αν συντρέχει σπουδαίος λόγος που επιβάλλει την εκ¬ 
δίκαση ορισμένων ποινικών υποθέσεων πριν από την έ¬ 
ναρξη των θερινών διακοπών, ο πρόεδρος του ποινικού 
Τμήματος, ύστερα από πρόταση του εισαγγελέα, ορίζει 
δικάσιμο κατά την οικεία εργάσιμη ημέρα της πρώτης ε¬ 
βδομάδας του Ιουνίου. 

δ. Οι δικάσιμοι και η ώρα συνεδρίασης του Συμβουλίου 
αναστολών (άρθρ. δ6δ ΚΠολΔ) ορίζονται με πράξη του 
προέδρου του οικείου Τμήματος, η οποία εκδίδεταιτον Ι¬ 
ούνιο κάθε έτους και μπορεί να τροποποιείται οποτεδή¬ 
ποτε. Η πράξη του προέδρου ανακοινώνεται με ανάρτη¬ 
ση αντιγράφου της έξω από τις αίθουσες συνεδριάσεων 
του Αρείου Πάγου. 

Άρθρο δ 

Προσδιορισμός υποθέσεων κατά δικάσιμο 

1. Στα πολιτικά Τμήματα προσδιορίζονται κατά δικάσι¬ 
μο έως πέντε υποθέσεις για κάθε υπηρετούντο αρεοπα¬ 
γίτη. 

2. Στα ποινικά Τμήματα προσδιορίζονται κατά δικάσιμο 
έως έξι υποθέσεις για κάθε υπηρετούντο αρεοπαγίτη. 
Στις τυχόν δικασίμους του Ιουνίου οι υποθέσεις αυτές πε¬ 
ριορίζονται σε πέντε το πολύ για κάθε υπηρετούντο αρε¬ 
οπαγίτη. 

3. Σε εξαιρετικές περιπτώσεις μπορεί να προσδιορίζο¬ 
νται επιπλέον επό το πρόεδρο πολιτικού Τμήματος έως 
δύο υποθέσεις κατά δικάσιμο. Σε όμοιες περιπτώσεις ο 
πρόεδρος ποινικού Τμήματος, ύστερα από πρόταση του 
εισαγγελέα, μπορεί να ορίζει έως πέντε επιπλέον υποθέ¬ 
σεις κατά δικάσιμο. 

4. Πολιτικές ή ποινικές υποθέσεις που αναβάλλονται 
μπορεί να προσδιορίζονται και πέρα από τον προβλεπό- 
μενο στις παραγράφους 1 και 2 αριθμό έως δύο επιπλέον 
για κάθε αρεοπαγίτη. 

δ. Ο αριθμός των ποινικών υποθέσεων στα Τμήματα δια¬ 
κοπών ορίζεται κατά δικάσιμο με την απόφαση της Ολο¬ 
μέλειας που καθορίζει τα ανωτέρω Τμήματα. Στην περί¬ 
πτωση αυτή λαμβάνεται υπόψη ο αριθμός των υπηρετού- 
ντων αρεοπαγιτών και αντεισαγγελέων και η τυχόν 
επικείμενη παραγραφή του αξιοποίνου ή η συνδρομή άλ¬ 
λου σπουδαίου λόγου. 

Άρθρο 6 

Έναρξη συνεδριάσεων 

Οι δημόσιες συνεδριάσεις της Ολομέλειας και των Τ μη¬ 
μάτων αρχίζουν την 9.30' πρωινή ώρα. 

Άρθρο 7 

Δικαστής υπηρεσίας 

Κάθε εργάσιμη ημέρα ένας αρεοπαγίτης πολιτικού Τρή¬ 
ματος, ο οποίος ορίζεται από τον πρόεδρο κατά την αντί¬ 
στροφη σειρά αρχαιότητας, ασκεί καθήκοντα προεδρεύ¬ 
οντας υπηρεσίας ως προς όλα τα Τμήματα. Κατά την ε¬ 
κτέλεση των καθηκόντων του ο αρεοπαγίτης αυτός 
συνεννοείται, εφόσον είναι εφικτό, με τον Πρόεδρο του 
δικαστηρίου ή τον πρόεδρο του οικείου Τ ρήματος. Ο προ- 
εδρεύων υπηρεσίας, έχοντας υπόψη τις κατά το άρθρο 4 
παρ. 5 πράξεις των προέδρων των Τ ρημάτων, προσδιορί¬ 
ζει το χρόνο εκδίκασης των αιτήσεων αναστολών (άρθρ. 
565 ΚΠολΔ), ορίζει τον εισηγητή, αν δεν έχει ήδη ορισθεί 
και εκδίδει, όταν συντρέχει περίπτωση, προσωρινή διατα¬ 
γή· 

Άρθρο 8 

Μεταβατικές διατάξεις 

1. Οι διατάξεις του πρώτου εδαφίου του άρθρου 2 και 
του τρίτου εδαφίου της παραγράφου 2 του άρθρου 4 κα¬ 
τά το μέρος που αφορά το Β2 πολιτικό Τμήμα ισχύουν α¬ 
πό 16 Σεπτεμβρίου 1998. Εως τότε θα λειτουργούν τέσ¬ 
σερα πολιτικά τμήματα και οι υποθέσεις της παραγράφου 
2 του άρθρου 3 θα εκδικάζονται από το Β1 πολιτικό Τ μή¬ 
μα. 

2. Οι περιορισμοί που τάσσονται με το άρθρο 5 ισχυουν 
από την ενάρξη της ισχύος του παρόντος Κανονισμού. 

3. Υποθέσεις που εκκρεμούν κατά την έναρξη της ι¬ 
σχύος του παρόντος Κανονισμού εκδικάζονται από το 
Τμήμα στο οποίο έχουν εισαχθεί. Για τις υποθέσεις της 
παραγράφου 2 του άρθρου 3 ως Τμήμα στο οποίο έχουν 
εισαχθεί νοείται το Β1 πολιτικό Τ μήμα. 

4. Η διάταξη του άρθρου 6 δεν ισχύει για τις υποθέσεις 
που θα έχουν ήδη προσδιορισθεί έως την έναρξη ισχύος 
του παρόντος Κανονισμού. 

ΚΕΦΑΛΑΙΟ Β' 

ΟΡΓΑΝΩΣΗ ΓΡΑΜΜΑΤΕΙΑΣ 
Άρθρο 9 

Η Γραμματείατου Αρείου Πάγου αποτελείταιαπότη Γε¬ 
νική Διεύθυνση, τη διεύθυνση, τα τμήματα και τα γραφεία. 

Άρθρο 10 

ΓΕΝΙΚΟΣ ΔΙΕΥΘΥΝΤΗΣ 

Ο Γενικός Διευθυντής ασκεί καθήκοντα διεύθυνσης εν 
γένει της γραμματείας, όπως ο νόμος ορίζει. 

Υποβάλλει προς τη διοικητική Ολομέλεια του δικαστη¬ 
ρίου έγγραφες προτάσεις για θέματα που σχετίζονται με 
τον Κανονισμό. 

Εκτελεί καθήκοντα γραμματέα του Ανώτατου Δικαστι¬ 
κού Συμβουλίου. 

Εισηγείται εγγράφως στον Πρόεδρο του δικαστηρίου 
την τοποθέτηση και μετακίνηση των προϊσταμένων των 
Τμημάτων, των προϊσταμένων των γραφείων και των υ- 
παλλήλων σε άλλα τμήματα, λαμβάνοντας υπόψη τις ειδι- 
κές γνώσεις κάθε υπαλλήλου. 

Ασκεί εποπτεία στη διεύθυνση, στα τμήματα και στα 
γραφεία της γραμματείας. 

Στο γραφείο του Γενικού Διευθυντή υπηρετεί ένας υ¬ 
πάλληλος και ένας επιμελητής. 

Άρθρο 11 
ΔΙΕΥΘΥΝΤΗΣ 

Ο Διευθυντής της γραμματείας συντονίζει τη δράση ό¬ 


λων των τμημάτων της γραμματείας και αναπληρώνει σε 
όλα τα καθήκοντα τον Γενικό Διευθυντή, όταν αυτός α¬ 
πουσιάζει ή κωλύεται. 

Αρθρο 12 

ΤΜΗΜΑΤΑ ΓΡΑΜΜΑΤΕΙΑΣ 

Στη γραμματεία του Αρείου Πάγου λειτουργούν πέντε 
(5) τμήματα και δύο (2) γραφεία. 

1. ΤΜΗΜΑΔΙΟΙΚΗΚΤΙΚΟ ΚΑΙ ΛΟΓΙΣΤΗΡΙΟΥ 

Στο τμήμα αυτό ανήκει η διοίκηση του Αρείου Πάγου και 
συγκεκριμένα: 

1) η τήρηση βιβλίων: α) γενικού και εμπιστευτικού πρω¬ 
τοκόλλου εισερχομένων και εξερχομένων εγγράφων, β) 
πράξεων προέδρου Αρείου Πάγου, γ) εκθέσεων εμφανί- 
σεως και αναχωρήσεως, δ) κανονικών και αναρωτικών α¬ 
δειών, ε) νομικών βιβλίων και περιοδικών, στ) επίπλων και 
σκευών, ζ) δημοσίευσης αποφάσεων επιτροπής άρθρου 
38 Π .Δ. 92/1996, η) μισθολογίου, 

2) η τήρηση μητρώου και η ενημέρωση των ατομικών 
φακέλων των υπαλλήλων και του βοηθητικού προσωπι¬ 
κού (δικαστικών επιμελητών, καθαριστριών, συντηρη¬ 
τών), 

3) η διεκπεραίωση κάθε εργασίας διοικητικής φύσεως 
(αλληλογραφία με άλλες αρχές κ.λ.π.), 

4) η τήρηση και επιμέλεια της βιβλιοθήκης, καθώς και 
των επίπλων και σκευών γενικά του Αρείου Πάγου, 

5) η μέριμνα για την προμήθεια δικαστικών εντύπων και 
βιβλίων, 

6) η συντήρηση και καθαριότητα του κτιρίου και η απο¬ 
κατάσταση των βλαβών των εγκαταστάσεων (ηλεκτρι¬ 
κών, υδρευλικών, κλιματισμού και ανελκυστήρων), 

7) η επισκευή και συντήρηση των φωτοτυπικών μηχανη¬ 
μάτων και ηλεκτρονικών υπολογιστών, 

8) η σύνταξη του κατά το άρθρο 563 παρ. 2 Κώδικα Πο¬ 
λιτικής Δικονομίας κοινού πρακτικού παραπομπής υπο¬ 
θέσεων στην Ολομέλεια, 

9) η μισθοδοσία δικαστών, υπαλλήλων και όλου γενικά 
του προσωπικού του Αρείου Πάγου, 

10) η χορήγηση βεβαιώσεων παρακράτησης φόρου, 

11) οι διαγωνισμοί πρόχειροι, τακτικοί για την εκμίσθω- 
ση κυλικείου, καθώς και γιατηνπρομήθεια επίπλων, σκευ¬ 
ών και μηχανημάτων, 

12) η διεκπεραίωση των διαχειριστικών λογοδοσιών 
(γραφικής ύλης και καθαριότητας) ως και η διεκπεραίω¬ 
ση κάθε εργασίας λογιστικής φύσεως, 

13) η υποστήριξη όλωντων υπηρεσιών του Αρείου Πά¬ 
γου με ηλεκτρονικά μέσα. 

Στο τμήμα αυτό υπηρετούν πέντε (5) υπάλληλοι, επτά 
(7) δικαστικοί επιμελητές, τέσσερις (4) συντηρητές και 
πέντε (5) καθαρίστριες. 

2. ΤΜΗΜΑ ΠΟΛΙΤΙΚΟ ΚΑΙ ΑΡΧΕΙΟΥ 
Στο τμήμα αυτό ανήκει: 

1) η κατά το άρθρο 568 και επ. του Κώδικα Πολιτικής Δι¬ 
κονομίας προδικασία, έως την εκδίκαση των υποθέσεων, 

2) η τήρηση: α) των πινακίων των πολιτικών υποθέσεων, 
β) του βοηθητικού βιβλίου κατά δικασίμους, γ) του γενι¬ 
κού βιβλίου δημοσίευσης αποφάσεων, δ) του βιβλίου πα¬ 
ραλαβής των σχετικών από τους δικαιούχους, ε) του βι¬ 
βλίου παραλαβής γνωμοδοτήσεων Νομικού Συμβουλίου 
του Κράτους, στ) του αλφαβητικού ευρετηρίου γνωμοδο¬ 
τήσεων Νομικού Συμβουλίου του Κράτους, ζ) του βιβλίου 
καταχώρισης ανακοπών ερημοδικίας, η) του βιβλίου ανα- 
ψηλαφήσεων, 

3) η αρχειοθέτηση και διαφύλαξη των πρωτοτύπων των 
αποφάσεων και πρακτικών του Αρείου Πάγου, καθώς και 
των προτάσεων, αναιρετηρίων, δικογράφων προσθέτων 
λόγων αναίρεσης και των εκθέσεων εισηγητών, 

4) η παράδοση των σχετικώντης δίκης εγγράφων στους 
δικαιούχους μετά την καθαρογραφή των αποφάσεων, 

5) η έκδοση αντιγράφων και αποσπασμάτων από τα 
πρωτότυπα που φυλάσσονται στο αρχείο, 

6) η παραλαβή εκθέσεων πραγματογνωμοσύνης και εκ¬ 
θέσεων εξέτασης μαρτύρων ενώπιον δικαστή, ο οποίος ο¬ 
ρίζεται με απόφαση του Αρείου Πάγου, 

7) η παραλαβή γνωμοδοτήσεων το Νομικού Συμβουλί¬ 
ου του Κράτους, η ενημέρωση των σχετικών βιβλίων και η 
χορήγηση πιστοποιητικών, 

8) η συμμετοχή στις συνεδριάσεις όλων των πολιτικών 
Τμημάτων και της Ολομέλειας, ως προς τις υπαγόμενες 
σ’ αυτήν πολιτικές υποθέσεις και η σύνταξη των σχετικών 
πρατικών, 

9) η έκδοση πιστοποιητικών αναβολής, ματαίωσης και 
παραίτησης, 

10) η μετά την εκδίκαση των πολιτικών υποθέσεων απο¬ 
στολή των δικογραφιών στους εισηγητές αρεοπαγίτες, 

11) η δημοσίευση των αποφάσεων και η μέριμνα για τη 
θεώρηση και υπογραφή τους μετά την καθαρογραφή, 

12) η καταχώριση όλων των αναιρέσεων από το στάδιο 
της προδικασίας μέχρι και τη δημοσίευση των αποφάσε¬ 
ων σε ηλεκτρονικό υπολογιστή και 

13) η κατάθεση των κατά το άρθρο 565 παρ. 2 Κ. Πολ. Δ. 
αιτήσεων αναστολών και αιτήσεων ανάκλησης αποφάσε¬ 
ων καθώς και η μέριμνα για τον προσδιορισμό τους και χο- 
ρήγηση προσωρινών διαταγών (σημειωμάτων) πριν από 
την εκτέλεση, η συμμετοχή στη συζήτηση, η τήρηση του 
βιβλίου δημοσίευσης των αποφάσεων, και η χορήγηση α¬ 
ντιγράφου των αποφάσεων τούτων. 

Στο τμήμα αυτό υπηρετούν (11) υπάλληλοι. 

3. ΤΜΗΜΑ ΚΑΘΑΡΟΓΡΑΦΗΣ - ΠΛΗΡΟΦΟΡΙΚΗΣ 
Στο τμήμα αυτό ανήκει: 

1) η καθαρογραφή των πολιτικών αποφάσεων και των α¬ 
ποφάσεων επί αιτήσεων αναστολών ως αι των εισηγητι¬ 
κών εκθέσεων, 

2) η τήρηση βιβλίων: α) εισηγητών, β) απογράφων και γ) 
κίνησης δικογραφιών, 

3) η έκδοση απογράφων και αντιγράφων των αποφάσε¬ 
ων τούτων, 

4) η αποστολή αντιγράφων των αναιρετικών αποφάσε¬ 
ων στους γραμματείς των δικαστηρίων, των οποίων αναι¬ 
ρέθηκαν οι αποφάσεις, για τη καταχώριση στα περιθώρια 
των αποφάσεων τούτων, 

5) η αποστολή στο πολιτικό τμήμα (γραμματείς εδρών) 
των δικογραφιών αμέσως μετά την καθαρογραφή των α¬ 
ποφάσεων και 

6) η αποστολή στο αρχείο των αποφάσεων βιβλιοδετη- 
μένων, αφού παραμείνουν στο τμήμα (καθαρογραφής) ό¬ 
λο το έτος της έκδοσής τους. 

Στο τμήμα αυτό υπηρετούν δέκα έξι (16) υπάλληλοι. 

4. ΤΜΗΜΑ ΠΟΙΝΙΚΟ 
Στο τμήμα αυτό ανήκει: 

1) η συμμετοχή στις συνεδριάσεις των ποινικών Τμημά¬ 
των και της Ολομέλειας ως προς τις υπαγόμενες σ’ αυτή 
ποινικές υποθέσεις η σύνταξη των σχετικών πρακτικών, 


2) η μετά την εκδίκαση των παραπάνω υποθέσεων απο¬ 
στολή των δικογραφιών στους εισηγητές και η ενημέρω¬ 
ση του βιβλίου εισηγητών, 

3) η τήρηση του βιβλίου δημοσίευση αποφάσεων, 

4) η καθαρογραφή των ποινικών αποφάσεων (Τμημά¬ 
των και Ολομέλειας), 

5) η χορήγηση απογράφων, αντιγράφων και αποσπα¬ 
σμάτων των αποφάσεων τούτων, 

6 ) Π ΧορήΥΠΟΘ πιστοποιητικών, για την άσκηση ή μη α¬ 
ναίρεσης, 

7) η βεβαίωση των αποληψίμων δικ. εξόδων των απορ- 
ριπτομένων αποφάσεων και η αποστολή των σχετικών κα¬ 
ταστάσεων στα αρμόδια Δημόσια Ταμεία και 

8) η επιστροφή των δικογραφιών στην Εισαγγελία Αρεί¬ 
ου Πάγου αμέσως μετά την υπογραφή των αποφάσεων, 
αφού παραμείνουν στο τμήμα τούτο τα αναιρετή ρια, πρό¬ 
σθετοι λόγοι, υπομνήματα, προσβαλλόμενη απόφαση και 
πληρεξούσια, τα οποία αποστέλλονται στο αρχείο μετά 
τη λήξη του έτους. 

Στο τμήμα αυτό υπηρετούν (5) υπάλληλοι. 

5. ΤΜΗΜΑ ΣΥΜΒΟΥΛΙΩΝ 
Στο τμήμα αυτό ανήκει: 

1) η αλληλογραφία και η τήρηση πρωτοκόλλου εισερ¬ 
χομένων και εξερχομένων εγγράφων, 

2) η τήρηση βιβλίου ερωτημάτων Υπουργείου Δικαιο¬ 
σύνης και βιβλίου των δικαστικών λειτουργών (κατά αρ¬ 
χαιότητα και κατά δικαστήρια), 

3) η τήρηση βιβλίων καταχώρησης αποφάσεων Συμ¬ 
βουλίων και Ολομέλειας, 

4) η τήρηση και ενημέρωση ατομικών φακέλων των δι¬ 
καστικών λειτουργών, η τοποθέτηση σ’ αυτούς των εκθέ¬ 
σεων επιθεώρησης, των πειθαρχικών αποφάσεων και των 
άλλων συναφών εγγράφων, 

5) η σύνταξη πινάκων των προς προαγωγή δικαστικών 
λειτουργών και εκείνων που ζητούν μετάθεση, 

6) η καθαρογραφή των αποφάσεων των Συμβουλίων 
που λειτουργούν στον Άρειο Πάγο (Ανώτατο Δικαστικό 
Συμβούλιο, Ολομέλεια, Υπηρεσιακό Συμβούλιο Υπαλλή¬ 
λων Γραμματείας, Πειθαρχικό Συμβούλιο Δικηγόρων). 

Στο τμήμα αυτό υπηρετούν πέντε (5) υπάλληλοι. 

6. ΓΡΑΦΕΙΟ ΕΠΙΘΕΩΡΗΣΗΣ - ΠΕΙΘΑΡΧΙΚΟΥ 
Στο γραφείο αυτό ανήκει: 

Α1) η συγκέντρωση, καθαρογραφή και διεκπεραίωση 
εκθέσεων επιθεωρητών αρεοπαγιτών - αντεισαγγελέων 
Αρείου Πάγου, 

2) η συγκέντρωση και διεκπεραίωση εκθέσεων επιθεώ¬ 
ρησης επιθεωρητών προέδρων εφετών κ.λπ. για δικαστι¬ 
κούς λειτουργούς, συμβολαιογράφους, υποθηκοφύλα¬ 
κες και δημόσιους κατηγόρους, 

3) ο έλεγχος εκκρεμότητας δικαστών, 

4) οι αναφορές κατά δικαστικών λειτουργών, 

5) η άσκηση πειθαρχικών αγωγών και εφέσεων κατά α¬ 
ποφάσεων πρωτοβάθμιων πειθαρχικών συμβουλίων, 

6) η κατάθεση προσφυγών κατά εκθέσεων επιθεώρη¬ 
σης ενώπιοντου Συμβουλίου Επιθεώρησης, συζήτηση τή¬ 
ρηση και σύνταξη πρακτικών και καθαρογραφή αποφά¬ 
σεων, 

7) η τήρηση βιβλίων: α) εμπιστευτικού και γενικού πρω¬ 
τοκόλλου, β) πρωτοκόλλου επιθεωρητών, γ) πειθαρχικών 
αγωγών, δ) εφέσεων, ε) προσφυγών, στ) αποφάσεων επί 

προσφυγών και ζ) αλφαβητικού ευρετηρίου αναφορών, 

Β1) η κατάθεση πειθαρχικών αγωγών και εφέσεων, 

2) η σύνταξη και διεκπεραίωση όλων των εγγράφων στο 
στάδιο της προδικασίας (κλήσεις, πράξεις κ.λπ.), 

3) ο προσδιορισμός πειθαρχικών συμβουλίων και Ολο¬ 
μέλειας, 

4) η τήρηση και σύνταξη πρακτικών, 

5) η καθαρογραφή αποφάσεων, 

6) η δημοσίευση αποφάσεων, 

7) η επίδοση και κοινοποίηση αποφάσεων, 

8) η διαβίβαση πειθαρχικών δικογραφιών στο Υπουρ¬ 
γείο, 

9) η τήρηση βιβλίων: α) πρωτοκόλλου εισερχομένων-ε- 
ξερχομένων, β) εφέσεων, γ) πράξεων, δ) αλφαβητικού ευ¬ 
ρετηρίου και ε) δημοσίευσης αποφάσεων. 

Στο γραφείο αυτό υπηρετούν τέσσερις (4) υπάλληλοι. 

7. ΓΡΑΦΕΙΟ ΝΟΜΟΛΟΓΙΑΣ ΚΑΙ ΕΡΕΥΝΑΣ 

Στο γραφείο αυτό ανήκει η επιλογή, συγκέντρωση κα¬ 
θώς και καταχώρηση αποφάσεων σε ηλεκτρονικό υπολο¬ 
γιστή. Το αρχείο τηρείται χωριστά για τις πολιτικές και 
ποινικές αποφάσεις. 

Συμπληρωματικά εφαρμόζονται οι διατάξεις του άρ¬ 
θρου 20 του Κώδικα Οργανισμού των δικαστηρίων (κυρ. 
ν. 1756/1988). 

Στο γραφείο αυτό υπηρετεί ένας (1) υπάλληλος. 

Ο Πρόεδρος του Αρείου Πάγου μπορεί με πράξη του να 
αυξομειώνει τον αριθμό των δικαστικών υπαλλήλων που 
υπηρετούν σε κάθε Τμήμα της Γραμματείας του Αρείου 
Πάγου ανάλογα με τις ανάγκες της υπηρεσίας. Η διάταξη 
αυτή δεν εφαρμόζεται ως προς τους δικαστικούς επιμε¬ 
λητές. 

Άρθρο 13 

Ο παρών Κανονισμός τίθεται σε ισχύ από τη δημοσίευ¬ 
σή του στην Εφημερίδα της Κυβερνήσεως. 

Από την έναρξη ισχύος του παρόντος καταργείται κάθε 
διάταξη Κανονισμού Λειτουργίας του Αρείου Πάγου που 
αντίκειται στις διατάξεις του παρόντος ή ανάγεται σε θέ¬ 
ματα ρυθμιζόμενα από αυτόν. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 3 Δεκεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟΦΑΣΕΙΣ 

( 2 ) 

Έγκριση ίδρυσης Γ ραφείου Αντιπροσωπείας της Εθνικής 
Τράπεζας Επενδύσεων Βιομηχανικής Αναπτύξεως ΑΕ 
στη Σόφια της Βουλγαρίας. 

(Συνεδρίαση 602/13.11.97, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) το από 13.10.97 (ΑΠ 17995) έγγραφο της Εθνικής 
Τράπεζας Επενδύσεων Βιομηχανικής Αναπτύξεως ΑΕ, 
β) το άρθρο 12παράγρ. Ι,του Ν. 2076/92 περί εγκατά¬ 
στασης Ελληνικών Πιστωτικών Ιδρυμάτων σε τρίτες χώ- 

ρες, 

γ) την από 3.11.97 (ΑΠ 18077) σχετική εισήγηση της Δι¬ 
εύθυνσης της Γενικής Επιθεώρησης Τραπεζών της Τρά¬ 
πεζας της Ελλάδος, αποφάσισε: 

Να εγκρίνει την ίδρυση από την Εθνική Τράπεζα Επεν¬ 
δύσεων Βιομηχανικής Αναπτύξεως ΑΕ (ΕΤΕΒΑ), Γραφείο 
Αντιπροσωπείας στη Σόφια της Βουλγαρίας, με τους α¬ 
κόλουθους όρους και προϋποθέσεις: 

α) Το Γραφείο Αντιπροσωπείας δεν επιτρέπεται να α¬ 
σκεί τραπεζικές εργασίες οποιοσδήποτε μορφής. 

β) Η ΕΤΕΒΑ θα κοινοποιήσει στην Τράπεζα της Ελλά¬ 
δος την έγκριση των εποπτικών αρχών της Βουλγαρίας 
για τη λειτουργία του Γ ραφείου Αντιπροσωπείας. 

γ) Μέσα σε δεκαπέντε (15) ημέρες από την έναρξη λει¬ 
τουργίας του ανωτέρω Γραφείου, η τράπεζα θα την α¬ 
ναγγείλει στην Τράπεζα της Ελλάδος (Δ/νση Νομισματι¬ 
κής Πολιτικής και Τραπεζικών Εργασιών) προσδιορίζο¬ 
ντας την ακριβή ταχυδρομική διεύθυνση του τόπου 
εγκατάστασής του καθώς και την ταυτότητα των προσώ¬ 
πων που θα είναι υπεύθυνα για τη λειτουργία του. 

Από την παρούσα απόφαση δενπροκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 1 Δεκεμβρίου 1997 
Ο Γ ραμματέας 
Π. ΚΥΡΙΑΚΟΠΟΥΛΟΣ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 


5230 841 Βασ. 0 

5225 713 ΠΕΙΡΑΙΑΣ 


Βασ. Όλγας 188, 1ος όρ. - Τ.Κ. 546 55 


5249 547 


Νικήτα 6-8 Τ.Κ. 18531 


5239 762 ΠΑΤΡΑ 


5248 141 Κορίνθι 

5248 188 ΙΩΑΝΝΙΝΑ 


Κορίνθου 327 Τ.Κ. 262 23 


(031) 423 956 
4136 402 
4171 307 
(061) 271 249 
224 581 


Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 

(0651) 21 901 

(0531) 22 637 

00 26 522 

Γ - Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 » 

25.000 » 

10.000 » 

5.000 » 

10.000 

3.000 » 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 - 

10.000 » 


Οι συνδοομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Γ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

> Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά_ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















